
הנדון:   השתקעות בחו"ל
              סימוכין: פנייתך מיום 9.1.20



שלום רב, 
בהמשך לבקשתך שבנדון, להלן התייחסותנו:

1. מצ"ב העתק הפניות וההתכתבויות בינך לבין עובדי משרד החוץ שאותרו על ידנו. 

1. לבקשתך, מצ"ב כתובת מייל לצורך יצירת קשר עם האגף הקונסולרי במשרד החוץ:
consular-feedback@mfa.gov.il.

1. נוהל הטיפול בהודעה של אזרח/תושב קבע על השתקעות בחוץ לארץ הנדון בבקשתך שבסימוכין הינו נוהל של רשות האוכלוסין וההגירה. לפיכך, אשר לשאלותייך המתייחסות לנוהל זה, הטמעתו ויישומו, באפשרותך לפנות לרשות האוכלוסין וההגירה (סעיף 8(5) לחוק חופש המידע, התשנ"ח-1998 (להלן: החוק)). 

1. אשר ליתר השאלות שבבקשתך, יובהר כי אין זה ממקומו של משרד החוץ, כרשות ציבורית, לספק תשובה שאיננה "מידע" כהגדרתו בחוק, לא כל שכן, לענות על מעין שאלון או לתת מענה שהוא בגדר ייעוץ משפטי (ר' עע"ם 6930/12 צבי טירם נ' משרד הביטחון, פס' 6 (8.7.2013); נוהל היחידה הממשלתית לחופש המידע מס' 1.3 – "נוהל סיווג בקשות חופש מידע" (19.7.2016)). מכל מקום, משרד החוץ אינו הגורם המחזיק בידע המבוקש במסגרת שאלות אלו, ובאפשרותך לפנות לרשות האוכלוסין וההגירה או המוסד לביטוח לאומי, לפי העניין.  

1. בהתאם לסעיף 7(ו) לחוק, הנך רשאי להגיש עתירה נגד החלטה זו בתוך 45 ימים לבית המשפט לעניינים מנהליים בירושלים.

